தொழிலாளர்கள் – விவசாயிகள்- விவசாயத் தொழிலாளர்கள் வரும் ஆகஸ்ட் 9 அன்று ‘வெள்ளையனே வெளியேறு’ இயக்கத்தின் நினைவாக, ‘மோடி அரசே வெளியேறு’ எனும் முழக்கத்துடன் நடத்திடவுள்ள சிறைநிரப்பும் போராட்டத்திற்கும், அதனைத் தொடர்ந்து வரும் செப்டம்பர் 5 அன்று தலைநகர் புதுதில்லியில் நாடாளுமன்றம் நோக்கி நடத்திடவுள்ள மாபெரும் பேரணிக்கும் மார்க்சிஸ்ட் கம்யூனிஸ்ட்கட்சி தன் முழு ஆதரவினை அளித்துள்ளது. மோடி அரசாங்கம் ஆட்சிக்கு வந்தபின்னர் கோடானுகோடி தொழிலாளர்கள், விவசாயிகள், விவசாயத்தொழிலாளர்கள், மத்தியதர ஊழியர்கள் உள்பட ஒட்டுமொத்த உழைக்கும் மக்களின் வாழ்வாதாரங்களை அழித்து விட்டு அம்பானி, அதானி வகையறாக்களுக்கும், நாட்டைவிட்டு திட்டமிட்டுப் பறந்தோடியுள்ள சோக்சி வகையறாக்களுக்கும் தொண்டூழியம் செய்து வருகிறது.